[{"text_idx": "#000005", "text": "Mae\u2019n bwysig i ni fod plant yn mwynhau ac yn cofio eu profiad o fod yn y feithrinfa. Mae ganddon ni ystod lawn o weithgareddau sy\u2019n datblygu eu sgiliau a\u2019u mwynhad ym mhob maes."}, {"text_idx": "#000006", "text": "Caiff gweithgareddau eu cynllunio sy\u2019n annog y plant i gymryd eu tro, a chwarae ar y cyd ag eraill, deall teimladau plant eraill ac ati.Rydyn ni\u2019n annog y plant i olchi eu dwylo a brwsio eu dannedd ac yn annog y plant i ddod yn annibynnol drwy ganiata\u0301u iddyn nhw wisgo eu hunain ac ati."}, {"text_idx": "#000007", "text": "Mae ganddon ni amrywiaeth o weithgareddau dan do ac yn yr awyr agored sy\u2019n annog datblygiad corfforol \u2013 gall hyn fod yn sgiliau echddygol manwl a mawr, o dynnu lluniau, posau a didolwyr siapiau i bedlo, dringo, cydbwyso a neidio."}, {"text_idx": "#000008", "text": "Rydyn ni\u2019n darparu amrywiaeth o weithgareddau sy\u2019n annog mathemateg gynnar, o ddidoli lliwiau a phatrymau a siapiau, cyfri rhifau, gemau paru, mesur ac arllwys ac ati."}, {"text_idx": "#000009", "text": "Mae pob cyfnod chwarae yn annog datblygiad iaith, ac rydyn ni\u2019n mwynhau caneuon a rhigymau, edrych ar lyfrau, chwarae gemau syml a gweithgareddau gwneud marciau."}, {"text_idx": "#000010", "text": "Rydyn ni\u2019n mwynhau ystod lawn o weithgareddau creu llanast gan gynnwys paentio, gludo a gwneud llanast synhwyraidd gyda gwahanol sylweddau."}, {"text_idx": "#000011", "text": "Mae ganddon ni gornel gartref boblogaidd sydd wedi ei thrawsnewid yn archfarchnad, canolfan ailgylchu, siop trin gwallt a deintyddfa \u2013 gan annog chwarae ro\u0302l ym mhob sefyllfa sy\u2019n helpu\u2019r plant i ddod yn gyfarwydd a\u0302 nhw, gan ganiata\u0301u iddyn nhw ddeall y byd rydyn ni\u2019n byw ynddo."}, {"text_idx": "#000012", "text": "Mae\u2019r plant wrth eu boddau a\u0302 ffigyrau byd bach, tai doliau, garejys, y sw\u0302 a ffermydd ac mae ganddon ni amrywiaeth o offer chwarae o\u2019r fath."}, {"text_idx": "#000013", "text": "Pan fydd hi ychydig yn dawelach yn y feithrinfa, rydyn ni\u2019n awyddus i archwilio\u2019r amgylchedd ehangach sy\u2019n cynnwys ymweliadau a\u0302 llyfrgell y coleg, gardd farchnad ac ysgol goedwig. Rydyn ni\u2019n mynd am dro i\u2019r parc lleol a siopau\u2019r pentref pan fydd y tywydd yn sych."}, {"text_idx": "#000017", "text": "Yr hyn y mae dysgwyr yn ei ddweud"}]